ползват от конкретно определена за тях квота, все още не са имали достъп до остатъчната част. От друга страна, Комисията разгледа това типично използване в съпоставка с действителното използване (общо и по произход) през четвъртото тримесечие, когато в действителност по-големите държави износителки са могли да използват остатъчната част от тарифната квота (36).
 (78)
 Въз основа на посоченото по-горе сравнение Комисията стигна до заключението, че достъпът до остатъчната квота през четвъртото тримесечие на даден период не може да продължи да бъде режимът по подразбиране, тъй като той предизвиква неоправдани ефекти на изтласкване в различна степен в няколко категории продукти. Вместо това достъпът до остатъчната квота през последното тримесечие на даден период следва да бъде разрешен или не, въз основа на действителното типично използване от страна на бенефициерите по право на остатъчната квота, както е описано в предходното съображение.
 (79)
 За да се определи режимът за достъп до остатъчната квота през четвъртото тримесечие на даден период по ефективен и съразмерен начин, Комисията счита за целесъобразно корекциите да се прилагат само за тези категории продукти, при които са установени отрицателни ефекти на изтласкване. В този дух Комисията изготви три различни режима, съответстващи на три различни режима на достъп до остатъчната квота за всички категории продукти. Тези три режима зависят от степента на наблюдаваните ефекти на изтласкване, с изключение на категории 1, 4Б, 8 и 25А, които имат свой собствен режим за управление на тарифните квоти (вж. съответно раздел 3.2.2, буква а) и раздел 3.2.3, буква г), раздел 3.2.2, буква г) и раздел 3.2.3, буква г), както и раздел 3.2.2, буква в) и раздел 3.2.3, буква г).
 Режим 1: без допълнителен достъп
 (80)
 В редица категории по-малките държави доставчици последователно показаха през всички оценявани тримесечия, че са достатъчно автономни, за да използват изцяло или в много голяма степен обемите, които са на разположение в рамките на остатъчната квота. Освен това наблюдаваното в тези категории поведение на по-големите държави износителки през четвъртото тримесечие недвусмислено доведе до неоправдано изместване на всички или на няколко от регистрираните в миналото обеми на по-малките държави доставчици. В този случай, с цел да се запазят ефективно традиционните търговски потоци по отношение на произхода, Комисията счита за необходимо да забрани на държавите, ползващи се от конкретно определени за тях квоти, да получат допълнителен достъп до остатъчната квота през четвъртото тримесечие по време на третата година от прилагането на мерките. За категории 5, 16, 20 и 27 (37) няма да се прилага допълнителен достъп. Данните от минали периоди за средната употреба в рамките на едно тримесечие на остатъчната квота в тези категории ясно показват, че рискът част от нея да остане неизползвана е много малък.
 Режим 2: ограничен достъп
 (81)
 В редица други категории средното използване на квотата показва, че макар и имащите право за ползване държави доставчици да използват остатъчната квота в разумни граници, сами по себе си те не са в състояние да усвоят изцяло или в голяма степен обемите, които са на разположение. Поради това достъпът през четвъртото тримесечие на по-големи държави износителки продължава да бъде обоснован. Въпреки това